CELEX: 32018D1676
Language: et
Date: 2018-10-15 00:00:00
Title: Nõukogu otsus (EL) 2018/1676, 15. oktoober 2018, ühelt poolt Euroopa Liidu ja selle liikmesriikide ning teiselt poolt Singapuri Vabariigi vahelisele investeeringute kaitse lepingule Euroopa Liidu nimel allakirjutamise kohta

9.11.2018   
               
               
                  ET
               
               
                  Euroopa Liidu Teataja
               
               
                  L 279/1
               
            
         NÕUKOGU OTSUS (EL) 2018/1676,
         15. oktoober 2018,
         ühelt poolt Euroopa Liidu ja selle liikmesriikide ning teiselt poolt Singapuri Vabariigi vahelisele investeeringute kaitse lepingule Euroopa Liidu nimel allakirjutamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 23. aprillil 2007 komisjonile loa pidada läbirääkimisi vabakaubanduslepingu üle Kagu-Aasia Maade Assotsiatsiooni (ASEAN) liikmesriikidega. Selle loaga nähti ette kahepoolsete läbirääkimiste võimalus.
                  
               
                     (2)
                  
                  
                     Nõukogu andis 22. detsembril 2009 komisjonile loa pidada kahepoolseid vabakaubanduslepingu läbirääkimisi üksikute ASEANi liikmesriikidega, alustades Singapurist, ja teha seda olemasolevate läbirääkimisjuhiste kohaselt.
                  
               
                     (3)
                  
                  
                     Nõukogu andis 12. septembril 2011 komisjonile loa Singapuriga käimasolevaid läbirääkimisi laiendada, et käsitleda ka investeeringute kaitset.
                  
               
                     (4)
                  
                  
                     Ühelt poolt Euroopa Liidu ja tema liikmesriikide ning teiselt poolt Singapuri Vabariigi vahelise investeeringute kaitse lepingu („leping“) läbirääkimised on lõpule viidud ja lepingule tuleks liidu nimel alla kirjutada, eeldusel et viiakse lõpule menetlused, mis on vajalikud selle sõlmimiseks hilisemal kuupäeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Singapuri Vabariigi vahelise investeeringute kaitse lepingu liidu nimel allakirjutamiseks antakse luba, eeldusel et nimetatud leping (1) sõlmitakse.
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 15. oktoober 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  Lepingu tekst avaldatakse koos selle sõlmimise otsusega.